**Laura Pausini** (født 16. mai 1974 i Faenza i Italia) er en italiensk sanger, låtskriver og plateprodusent. Hun platedebuterte i 1993 og har siden hatt en lang og omfattende karriere i Italia og i flere andre land. Hun er en av Italias mest suksessrike artister og er blant de mestselgende kvinnelige artistene innen latinopop. I tillegg til italiensk har hun også spilt inn musikk på spansk, portugisisk, engelsk og fransk. Hun har mottatt en rekke priser og nominasjoner for sitt virke, og hun vant i 2021 en Golden Globe i klassen beste sang. Hun har også vært dommer for en rekke talentshow og ledet flere tv-programmer. Hun skal lede Eurovision Song Contest 2022 fra Torino sammen med artisten Mika og programleder Alessandro Cattelan.

Bakgrunn
--------

Hun ble født i Faenza, og allerede som barn opptrådte hun sammen med faren når han spilte på lokale pianobarer. Etter å ha sunget i en rekke lokale sangkonkurranser, skrev hun sin første platekontrakt. Hun ble nasjonalt kjent i Italia i 1993, da hun vant nykommer-klassen i den 43. utgaven av Sanremo-festivalen med debutsingelen «La solitudine». Sangen ble en italiensk evergreen og toppet hitlistene i Nederland og Belgia. Hennes selvtitulerte album ble sluppet 23. april 1993 og ble en internasjonal suksess med 2 millioner solgte eksemplarer verden over.

Oppfølgeralbumet *Laura*, kom i 1994 og bekreftet hennes allerede voksende internasjonale suksess med 3 millioner solgte album. Samme år utga hun sitt første spanskspråklige album, *Laura Pausini*, som besto av ti låter hun hadde gitt ut tidligere. Albumet solgte til diamant-status ifølge Productores de Música de España, og hun ble den første ikke-spanske artisten til å selge mer enn 1 million album i Spania.

Hun har per 2022 utgitt 12 studioalbum, to internasjonale «greatest hits»-album og to samlealbum for det spansktalende og det engelsktalende markedet. Hun synger vanligvis på italiensk og spansk, men hun har også spilt inn låter på engelsk, fransk, portugisisk og katalansk. Hennes eneste engelskspråklige album med originale sanger, *From the Inside*, kom i 2002, men oppnådde ikke like stor suksess som hennes andre album rettet mot spesifikke markeder. I 2006 ble albumet *Io canto* årets mestselgende album i Italia.

I 2004 kalte Allmusics Jason Birchmeier Pausinis salg for «en imponerende bragd for en som egentlig aldri har slått gjennom i det lukrative engelskspråklige markedet». I 2014 sertifiserte FIMI Pausinis salg på over 70 millioner album og en FIMI Icon Award. Dette gjorde henne til den fjerde mestselgende kvinnelige artisten innen latinomusikk, og den mestselgende ikke-spanske kvinnelige artisten innen latinopop.

Pausini har vært dommer og mentor i både den meksikanske og spanske utgaven av *The Voice,* og hun var dommer på den første and andre sesongen av *La banda*, samt dommer på spanske *X Factor*. I 2016 debuterte hun også som variteté-programleder for underholdningsshowet *Laura & Paola*, sammen med skuespilleren Paola Cortellesi. I 2022 skal hun lede Eurovision Song Contest fra Torino sammen med Mika og Alessandro Cattelan.

I løpet av karrieren har hun vunnen utallige musikkpriser i Italia og internasjonalt. Hun har både vunnet og kommet på tredjeplass i Sanremo-festivalen. Videre har hun mottatt to Lunezia-priser, 18 SEAT Music Awards, fire priser på Festivalbar, syv Telegatti, samt en MTV Italian Music Award. Internasjonalt har hun vunnet fire priser under Viña del Mars internasjonale sangfestival, fire Lo Nuestro-priser, fire Latin Grammy Awards, én Billboard Latin Music Award, seks World Music Awards, og en Emmy-nominasjon. I 2006 ble hun også den første italienske kvinnelige artisten til å vinne en Grammy Award, i klassen beste latinopopalbum for albumet *Escucha*. I 2021 ble hun Oscar-nominert for beste originale sang med låten «Io sì (Seen)» fra filmen *The Life Ahead*. Sangen vant også en Golden Globe for beste sang, den første italiensk-språklige låten til å vinne denne prisen. Hun har mottatt Republikken Italias fortjenstorden av president Carlo Azeglio Ciampi, og regionen Emilia-Romagna utnevnte henne til «verdensambassadør» for sin innsats innen internasjonal musikk.

Diskografi
----------

### Studioalbum

* *Laura Pausini* (1993)
* *Laura* (1994)
* *Laura Pausini* (1994)
* *Le cose che vivi* / *Las cosas que vives* (1996)
* *La mia risposta* / *Mi respuesta* (1998)
* *Tra te e il mare* / *Entre tú y mil mares* (2000)
* *From the Inside* (2002)
* *Resta in ascolto* / *Escucha* (2004)
* *Io canto* / *Yo canto* (2006)
* *Primavera in anticipo* / *Primavera anticipada* (2008)
* *Inedito* / *Inédito* (2011)
* *Simili* / *Similares* (2015)
* *Laura Xmas* / *Laura Navidad* (2016)
* *Fatti sentire* / *Hazte sentir* (2018)
* Anime Paralelle (2023)

### Samlealbum, duetter og livealbum

* *Laura Pausini* (1995)
* *The Best of Laura Pausini: E ritorno da te / Lo mejor de Laura Pausini: Volveré junto a ti* (2001)
* *Live in Paris 05* (2005)
* *San Siro 2007* (2007)
* *Laura Live World Tour 09* (2009)
* *20 – The Greatest Hits / 20 – Grandes Éxitos* (2013)

Referanser
----------

1. ↑   ČSFD, ČSFD person-ID 175928[Hentet fra Wikidata]
2. ↑   www.hola.com, besøkt 23. mai 2017[Hentet fra Wikidata]
3. ↑   Gemeinsame Normdatei, GND-ID 124693482, besøkt 13. august 2015[Hentet fra Wikidata]
4. ↑   www.billboard.com, besøkt 31. mai 2023[Hentet fra Wikidata]
5. ↑   *Montreux Jazz Festival Database*, Wikidata Q99181182
6. ↑   *Montreux Jazz Festival Database*, Montreux Jazz Festival konsert ID 3715, Wikidata Q99181182
7. ↑  Inc, Nielsen Business Media (15. mars 2003). *Italy's multilingual star serenades the world* **(engelsk)**. Nielsen Business Media, Inc. CS1-vedlikehold: Dato og år (link)
8. ↑  «Grammy, trionfa Laura Pausini». *Corriere della Sera* **(italiensk)**. 9. februar 2006. Arkivert fra originalen 4. april 2006. Besøkt 1. september 2012.
9. 1 2 3 4  «Laura Pausini». *IMDb*. Besøkt 2. februar 2022.
10. 1 2 3 4  «Laura Pausini Biography, Songs, & Albums». *AllMusic* **(engelsk)**. Besøkt 2. februar 2022.
11. ↑  «Eurovision 2022 Hosts: Laura Pausini, Alessandro Cattelan and Mika 🇮🇹». *Eurovision.tv* **(engelsk)**. 2. februar 2022. Besøkt 2. februar 2022.
12. ↑  McIntyre, Hugh. «Get To Know The Best Original Song Oscar Nominees». *Forbes* **(engelsk)**. Besøkt 2. februar 2022.
13. ↑  «Golden Globe, una canzone tutta italiana che vince. L'emozione di Laura Pausini». *Il Fatto Quotidiano* **(italiensk)**. 1. mars 2021. Besøkt 2. februar 2022.
14. ↑  «Pausini Sig.ra Laura – Commendatore Ordine al Merito della Repubblica Italiana» **(italiensk)**. Quirinale.it. Arkivert fra originalen 5. juni 2011. Besøkt 1. september 2012.

Eksterne lenker
---------------

* (it) Offisielt nettsted Rediger på Wikidata

* (en) Laura Pausini – kategori av bilder, video eller lyd på Commons Rediger på Wikidata

* (en) Laura Pausini – galleri av bilder, video eller lyd på Commons Rediger på Wikidata
* (en) Laura Pausini på Internet Movie Database Rediger på Wikidata

* (en) Laura Pausini hos Rotten Tomatoes Rediger på Wikidata

* (en) Laura Pausini hos The Movie Database Rediger på Wikidata
* (en) Laura Pausini på Apple Music Rediger på Wikidata

* (en) Laura Pausini på Boomplay Rediger på Wikidata

* (en) Laura Pausini på Discogs Rediger på Wikidata

* (en) Laura Pausini på MusicBrainz Rediger på Wikidata

* (en) Laura Pausini på SoundCloud Rediger på Wikidata

* (en) Laura Pausini på Spotify Rediger på Wikidata

* (en) Laura Pausini på Songkick Rediger på Wikidata

* (en) Laura Pausini på Last.fm Rediger på Wikidata

* (en) Laura Pausini på Genius — sangtekster Rediger på Wikidata

* (en) Laura Pausini på AllMusic Rediger på Wikidata
* (mul) Laura Pausini på Twitter Rediger på Wikidata

* (mul) Laura Pausini på Facebook Rediger på Wikidata

* (mul) Laura Pausini på Instagram Rediger på Wikidata

* (mul) Laura Pausini på YouTube Rediger på Wikidata

| Utmerkelser og prestasjoner |
| --- |
| Forgjenger :**Nederlands flagg NederlandChantal Janzen, Edsilia Rombley, Jan Smit og Nikkie de Jager** | **Programleder for Eurovision Song Contest**2022 (sammen med Alessandro Cattelan og Mika) | Etterfølger :**Storbritannias flagg StorbritanniaAlesha Dixon, Hannah Waddingham, Julija Sanina og Graham Norton** |

|  |  |
| --- | --- |
| Oppslagsverk/autoritetsdata | WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** MusicBrainz **·** Discogs **·** AllMusic
 |